Hedlo

Hedlo er en gammel støl i Eidfjord kommune i Vestland fylke. Hedlo ligger på vestdelen av Hardangervidda, 950 meter over havet.

Hedlo Turisthytte er opprinnelig en støl for gården Myklathun i Øvre Eidfjord. I 1923 kunne man lese i DNTs årbok at Lars Myklatun tok i mot turister på setra si. I 1926 bygde han på setra, og den er siden utvidet både i 1936 og i 1950. Hedlo har nå 50 senger og eies og drives fortsatt av samme familie.

Hedlo Turisthytte er i dag en betjent privat turisthytte og ligger ved elven Veig i Veigdalen i Hardangervidda nasjonalpark. Hytta er åpen for gjester om sommeren, fra juli til august. Fra turisthytta er det merket sommerruter til Besso, Sandhaug, Bjoreidalshytta, Fossli, Vivelid og Stavali.

Ved siden av hytta ligger det en imponerande steinhelle som har vært brukt som losji i uminnelige tider. Hytta har fått navn etter denne.

Kilder 
 Nettsted for Hedlo Turisthytte
 Informasjon om Hedlo fra UT.no

Eksterne lenker 
 Værvarsel for Hedlo på yr.no
 Gamle bilder av stølen og Hedlo Turisthytte på Digitaltmuseum.no

Turisthytter i Vestland
Samferdsel i Eidfjord
Hardangervidda
Byggverk i Eidfjord